[pic] | EUROPOS BENDRIJŲ KOMISIJA | Briuselis, 20.4.2007 KOM(2007) 202 galutinis Pasiūlymas TARYBOS REGLAMENTAS iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą (pateikta Komisijos) AIŠKINAMASIS MEMORANDUMAS PASIūLYMO APLINKYBėS | Pasiūlymo pagrindas ir tikslai Šiuo kvotų laikotarpiu tam tikrų Bendrijos autonominių tarifinių kvotų dydis yra nepakankamas Bendrijos pramonės poreikiams patenkinti. Atsižvelgdami į kelių valstybių narių prašymus, Komisijos departamentai, bendradarbiaudami su suinteresuotų vyriausybių ekspertais, svarstė galimybę leisti naudoti, padidinti kai kurių pramonės produktų autonomines tarifines kvotas ar pratęsti jų galiojimą. | Bendrosios aplinkybės 1996 m. gruodžio 20 d. Taryba priėmė Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą, siekdama, kad šių produktų paklausa Bendrijoje būtų patenkinta pačiomis palankiausiomis sąlygomis. Reikėtų leisti naudoti naujas tam tikram produktų kiekiui taikomas sumažintos arba nulinės muito normos Bendrijos tarifines kvotas, nesutrikdant tų produktų rinkų. Per Ekonominių tarifų klausimų ekspertų grupės posėdžiuose vykusius svarstymus paaiškėjo, kad valstybės narės yra pasirengusios leisti naudoti, padidinti šiame reglamento pasiūlyme nurodytų produktų kvotas arba pratęsti jų galiojimą nesutrikdydamos tų produktų rinkų. | Pasiūlymo srityje taikomos nuostatos Reglamentas (EB) Nr. 2505/96 (OL L 345, 1996 12 31) su paskutiniais pakeitimais, padarytais Reglamentu (EB) Nr. 2014/2006 (OL L 384, 2006 12 29). | Derėjimas su kitomis Sąjungos politikos sritimis ir tikslais Šis pasiūlymas dera su žemės ūkio, prekybos, įmonių, vystymosi ir išorės santykių politikos sritimis. Visų pirma šis pasiūlymas nėra teikiamas besivystančių šalių, sudariusių lengvatinės prekybos susitarimą su ES (pvz., Bendrosios lengvatų sistemos ir AKR režimai), sąskaita. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | Konsultacijų metodai, pagrindiniai tiriamieji sektoriai ir bendras respondentų apibūdinimas Buvo tariamasi su Ekonominių tarifų klausimų ekspertų grupe, atstovaujančia kiekvienos valstybės narės pramonės šakoms. | Atsakymų santrauka ir kaip į juos buvo atsižvelgta Visos išvardytos kvotos atitinka per grupėje vykusią diskusiją pasiektą susitarimą. | Tiriamųjų duomenų rinkimas ir naudojimas | Susijusios mokslo ir (arba) duomenų tyrimo sritys Ekspertai, atstovaujantys valstybėms narėms Ekonominių tarifų klausimų ekspertų grupėje. | Taikyti metodai Vieša konsultacija. | Pagrindinės organizacijos ir (arba) ekspertai, su kuriais konsultuotasi Kiekvienos valstybės narės paskirti ekspertai. | Gautų ir panaudotų patarimų santrauka | Nebuvo užsiminta apie galimus rimtus pavojus, kurių pasekmės būtų nepataisomos. Ekonominių tarifų klausimų ekspertų grupės susitarimas. | Priemonės, kurių buvo imtasi, kad visuomenė galėtų sužinoti tyrimo rezultatus Pasiūlymo paskelbimas. | Poveikio vertinimas Netaikytina. Pasiūlymas neįtrauktas į 2007 m. Komisijos teisėkūros ir darbo programą. | TEISINIAI PASIūLYMO ASPEKTAI | Siūlomų veiksmų santrauka Tarybos reglamentas, iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą. | Teisinis pagrindas EB sutarties 26 straipsnis | Subsidiarumo principas Pasiūlymui subsidiarumo principas netaikomas, kadangi ši sritis priklauso išimtinei Bendrijos kompetencijai. | Proporcingumo principas Pasiūlymas atitinka proporcingumo principą dėl toliau išvardytų priežasčių. | Siūlomos priemonės atitinka veiklos programos „Muitinė 2007“ tikslus. | Šios priemonės atitinka išorės prekybos operacijų vykdytojų atliekamų procedūrų supaprastinimo principus ir Komisijos komunikatą dėl autonominio tarifo sustabdymo ir kvotų (98/C 128/02). | Pasirinkta priemonė | Siūlomos priemonės: reglamentas. | Kitos priemonės nebūtų tinkamos dėl toliau išvardytų priežasčių. Pagal EB sutarties 26 straipsnį autonominių muitų tarifų taikymo sustabdymą ir kvotas, remdamasi Komisijos pasiūlymu, kvalifikuota balsų dauguma tvirtina Taryba. | POVEIKIS BIUDžETUI | Nesurinkti muitai – iš viso 5 405 993 EUR. | PAPILDOMA INFORMACIJA | Persvarstymo, pakeitimo, laikino galiojimo sąlyga. | Pasiūlyme yra nustatyta viso arba dalies teisės akto laikino galiojimo sąlyga. | 1. Pasiūlymas TARYBOS REGLAMENTAS iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 26 straipsnį, atsižvelgdama į Komisijos pasiūlymą[1], kadangi: (1) 1996 m. gruodžio 20 d. Taryba priėmė Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą[2]. Šių produktų paklausa Bendrijoje turėtų būtų patenkinta pačiomis palankiausiomis sąlygomis. Todėl reikėtų leisti naudoti naujas tam tikram produktų kiekiui taikomas nulinės muito normos Bendrijos tarifines kvotas, nesutrikdant šių produktų rinkų. (2) Dviejų Bendrijos autonominių tarifinių kvotų dydis yra nepakankamas Bendrijos pramonės poreikiams patenkinti. Todėl reikia padidinti šių kvotų dydį. (3) Bendrija nėra suinteresuota nuo 2007 m. liepos 1 d. toliau skirti Bendrijos tarifines kvotas vienam produktui, kuriam iki tos dienos buvo sustabdytas muitų taikymas. Todėl šis produktas turėtų būti išbrauktas iš Reglamento (EB) Nr. 2505/96 I priedo lentelės. (4) Todėl reikėtų atitinkamai iš dalies pakeisti Reglamentą (EB) Nr. 2505/96. (5) Atsižvelgiant į šio reglamento ekonominę svarbą, būtina remtis skubos pagrindais, numatytais Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties ir prie Europos bendrijos steigimo sutarčių, 1.3 punkte, (6) Kadangi šis reglamentas turi būti taikomas nuo 2007 m. liepos 1 d., jis turėtų įsigalioti nedelsiant, PRIĖMĖ ŠĮ REGLAMENTĄ: 1 straipsnis Šio reglamento I priede išvardytų produktų tarifinės kvotos įtraukiamos į Reglamento (EB) Nr. 2505/96 I priedą. 2 straipsnis Reglamento (EB) Nr. 2505/96 I priedo tarifinių kvotų, kurių eilės numeriai yra 09.2603, 09.2727 ir 09.2977, eilutės pakeičiamos šio reglamento II priede pateikiamomis eilutėmis. 3 straipsnis Į Reglamento (EB) Nr. 2505/96 I priedą įtraukiamos ir nuo 2007 m. liepos 1 d. galioja tarifinės kvotos, kurių eilės numeriai yra 09.2907 ir 09.2908. 4 straipsnis Reglamento (EB) Nr. 2505/96 I priedo tarifinės kvotos, kurios eilės numeris yra 09.2970, eilutė išbraukiama. 5 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas taikomas nuo 2007 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas I PRIEDAS Eilės numeris | KN kodas | TARIC | Aprašymas | Kvotos laikotarpis | Kvotos dydis | Kvotos muitas | 09.2907 | ex 3824 90 98 | 86 | Augaliniai steroliai, gauti iš medienos arba sojos pupelių aliejaus, turintys masės dalių: 75 % arba daugiau sterolių, ne daugiau kaip 25 % stanolių, naudojami kaip stanolių esterių žaliava (1) | 07 01 – 12 31 | 4 000 tonų | 0 % | 09.2908 | ex 3804 00 90 | 10 | Natrio lignosulfonatas | 07 01 – 12 31 | 28 000 tonų | 0 % | 09.2977 | 2926 10 00 | Akrilnitrilas | 07 01 – 2007 12 31 | 35 000 tonų | 0 % | (1) | Šios subpozicijai įrašui taikomos atitinkamose Bendrijos nuostatose nustatytos sąlygos (žr. Komisijos reglamento (EEB) Nr. 2454/93 (OL L 253, 1993 10 11, p. 1) 291–300 straipsnius). | II PRIEDAS Eilės numeris | KN kodas | TARIC | Aprašymas | Kvotos laikotarpis | Kvotos dydis | Kvotos muitas | 09.2603 | ex 2930 90 85* | 79* | Bis(3-trietoksisililpropil) tetrasulfidas | 01 01 – 12 31 | 4 500 tonų | 0 % | 09.2727 | ex 3902 90 90 | 93 | Sintetinis poli-alfa-olefinas, kurio klampumas ne mažesnis kaip 38 x 10-6m2s-1 (38 centistoksai) esant 100° C temperatūrai (nustatyta ASTM D 445 metodu) | 01 01 – 12 31 | 16 000 tonų | 0 % | 09.2977 | 2926 10 00 | Akrilnitrilas | 01 01 – 2007 06 30 | 35 000 tonų | 0 % | *KN ir TARIC kodas taikomas nuo 2007 m. liepos 1 d. FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMIS 1. PASIŪLYMO PAVADINIMAS: Tarybos reglamentas, iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą. 2. BIUDŽETO EILUTĖS: Skyrius ir straipsnis: 12 skyriaus 120 straipsnis 2007 metams biudžete numatyta suma: 15 287 900 EUR 3. FINANSINIS POVEIKIS ( Pasiūlymas neturi finansinio poveikio x( Pasiūlymas neturi finansinio poveikio išlaidoms, bet turi tokį finansinį poveikį įplaukoms: (mln. EUR, dešimtųjų tikslumu) Biudžeto eilutė | Įplaukos [3] | 12 mėnesių laikotarpis, kurio pradžia metai/mėnuo/diena | [2007 metai] | 120 straipsnis | Poveikis nuosaviesiems ištekliams | 2007 01 01 | - 5,4 | 4. KOVOS SU SUKČIAVIMU PRIEMONĖS Į tarifinių kvotų administravimo nuostatas įtrauktos priemonės, būtinos užkirsti kelią sukčiavimui ir pažeidimams bei nuo jų apsisaugoti. 5. KITOS PASTABOS I PRIEDAS Galioja nuo 2007 01: Produkto aprašymas | Kvotos dydžio svyravimai (vnt./t) | Apskaičiuotos kainos svyravimai (EUR už vnt. arba EUR už t) | Kvotos muitas (proc.) (2007 m. BMT) | Kvotos muitas (proc.) | Numatomas pajamų praradimo pokytis, lyginant su ankstesniu kvotos laikotarpiu (EUR) | Akrilonitrilas 09.2977 | + 23 000 tonų (pradinis dydis: 12 000 tonų) | 900 | 6,5 | 0 | 1 345 500 | Alkenas 09.2727 | + 1000 tonų (pradinis dydis: 15 000 tonų) | 3 766 | 6,5 | 0 | 244 790 | Bendros negautos pajamos, lyginant su ankstesniu kvotų laikotarpiu: (1 590 290 EUR – 397 572 EUR) 1 192 718 EUR neto. II PRIEDAS Galioja nuo 2007 07 01: Produkto aprašymas | Kvotos dydžio svyravimai (vnt./t) | Apskaičiuotos kainos svyravimai (EUR už vnt. arba EUR už t) | Kvotos muitas (proc.) (2007 m. BMT) | Kvotos muitas (proc.) | Numatomas pajamų praradimo pokytis, lyginant su ankstesniu kvotos laikotarpiu (EUR) | Steroliai 09.2907 | + 4000 tonų (pradinis dydis: 0 tonų) | 13 500 | 6,5 | 0 | 3 510 000 | Lignosulfonatas 09.2908 | + 28 000 tonų (pradinis dydis: 0 tonų) | 43 | 5 | 0 | 60 200 | Akrilonitrilas 09.2977 | + 35 000 tonų (pradinis dydis: 0 tonų) | 900 | 6,5 | 0 | 2 047 500 | Bendros negautos pajamos, lyginant su ankstesniu kvotų laikotarpiu: (5 617 700 EUR – 1 404 425 EUR) 4 213 275 EUR neto. [1] OL C […], […], p. […]. [2] OL L 345, 1996 12 31, p. 1. Reglamentas su paskutiniais pakeitimais, padarytais Reglamentu (EB) Nr. 2014/2006 (OL L 384, 2006 12 29, p. 20). [3] Tradicinių nuosavųjų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.